
29.
[bookmark: _Hlk128729505]Par Ogres novada pašvaldības domes saistošo noteikumu Nr.23/2026 “Grozījumi Ogres novada pašvaldības 2025. gada 26.  jūnija saistošajos noteikumos Nr. 22/2025 “Par ēdināšanas pabalstu”” izdošanu

[bookmark: _Hlk536697559]Ogres novada pašvaldības dome 2025. gada 26. jūnijā pieņēma lēmumu “Par Ogres novada pašvaldības saistošo noteikumu Nr. 22/2025 “Par ēdināšanas pabalstu” izdošanu” (protokols Nr. 11; 27.). Ogres novada pašvaldības saistošie noteikumi Nr. 22/2025 “Par ēdināšanas pabalstu” (turpmāk – Saistošie noteikumi Nr. 22/2025) noteic ēdināšanas pabalsta saņēmēju loku, pabalsta apmēru, pabalsta pieprasīšanas un piešķiršanas kārtību Ogres novada administratīvajā teritorijā deklarētajiem izglītības iestāžu izglītojamajiem.
Ņemot vērā, ka Saistošo noteikumu Nr. 22/2025 8.1 punkts neaptver visas definētās mērķgrupas, nodrošinot skaidru, konsekventu un vienotu noteikumu piemērošanu ir sagatavots Saistošo noteikumu Nr. 22/2025 grozījumu projekts, lai precizētu ēdināšanas pabalsta saņēmēju loku.
Saistošo noteikumu projekts un tam pievienotais paskaidrojuma raksts no 2026. gada 18. septembra līdz 2026. gada 2. oktobrim bija publicēts Ogres novada pašvaldības oficiālajā tīmekļvietnē www.ogresnovads.lv sabiedrības viedokļa noskaidrošanai. Viedokļa noskaidrošanas laikā priekšlikumi vai viedoklis par saistošo noteikumu projektu no iedzīvotājiem nav saņemti. 
Pamatojoties uz Pašvaldību likuma 47. panta otro un astoto daļu,

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, 
"Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Izdot Ogres novada pašvaldības domes saistošos noteikumus Nr.23/2026 “Grozījumi Ogres novada pašvaldības 2025. gada 26. jūnija saistošajos noteikumos Nr. 22/2025 “Par ēdināšanas pabalstu” (turpmāk – Noteikumi) (pielikums).
2. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu parakstīšanas rakstveidā nosūtīt tos un paskaidrojuma rakstu Viedās administrācijas un reģionālās attīstības ministrijai (turpmāk – VARAM) atzinuma sniegšanai.
3. Uzdot Ogres novada pašvaldības Centrālās administrācijas Juridiskajai nodaļai pēc pozitīva VARAM atzinuma saņemšanas nodrošināt Noteikumu publicēšanu oficiālajā izdevumā “Latvijas Vēstnesis”.
4. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
5. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
6. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

